उत्तराखंड- उत्तराखंड मामला अब पूरी तरह से उलझ चूका है ! उत्तराखंड सिर्फ कांग्रेस बीजेपी के बीच ही नहीं केंद्र और कोर्ट के बीच भी पहुँच गया है ! जीहां उत्तराखंड का सियासी संकट अब पूरी तरह से कोर्ट पहुंच चुका है। मंगलवार को आए हाईकोर्ट के आदेश ने कांग्रेस को थोड़ी राहत जरूर दी लेकिन इस आदेश ने उसकी मुश्किल भी बढ़ा दी। वहीं केंद्र सरकार के लिए भी ये आदेश मुश्किल भरा हो गया है। यही वजह है कि अब कांग्रेस और बीजेपी दोनों अदालत के दरवाजे पर पहुंच रहे हैं। केंद्र सरकार आज नैनीताल हाईकोर्ट के सिंगल बेंच के फैसले को डबल बेंच में चुनौती देगी।